Subject: Päring Tallinna Linnahalli kasutamise võimaluste kohta sündmuse korraldamiseks
From: "Mari-Liis Vunder" <[email-masked]>
To: PÄA Põhja <[email-masked]>
Cc: "Maria Helena Luiga" <[email-masked]>
Date: Tue, 14 Apr 2026 14:55:04 +0300

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Põhja-Päästeamet

Pöördun Teie poole sooviga arutada võimalust kasutada Tallinna Linnahalli 
piiratud ala kuni 150–200 osalejaga sündmuse korraldamiseks.

Põhja-Eesti Päästekeskus on 11.10.2010 teinud Tallinna Linnahall AS-le 
ettekirjutuse nr 7.3-5/3/1535-H4/09, millega on peatatud hoones 
massiürituste (üle 50 osaleja) korraldamine.

Hetkel korraldame Linnahallis Tallinna Arhitektuuribiennaali, mille näitus 
kavandatakse hoone lavale. Näituse tavapärase lahtioleku ajal ei viibi 
hoones korraga üle 50 külastaja. Küll aga soovime avasündmusel 09.09.2026 
võtta Linnahalli laval vastu rohkem kui 50 osalejat.

Esmasel hinnangul näeme võimalust täita Päästeameti nõuded lavakasutuse 
piires. Nimelt avanevad lavalt otse õue umbes 4 meetri laiused autoväravad, 
mida on võimalik hoida kogu sündmuse vältel avatuna. Nii sisenemine kui ka 
väljumine toimuks üksnes nende avatud väljapääsude kaudu. Selgitav skeem on 
lisatud manusena.

Palume Teie hinnangut kirjeldatud lahenduse sobivusele. Samuti küsime, kas 
oleks võimalik korraldada kohapealne ülevaatus Teie spetsialistiga või tulla 
Teie juurde konsultatsioonile.

Täname Teid ette koostöö ja tagasiside eest.

Lugupidamisega

Mari-Liis Vunder
TAB 2026 produtsent / production
[email-masked]
+372 56 229 926

Eesti Arhitektuurikeskus / Estonian Centre for Architecture
Kursi 3, 10415 Tallinn
eestiarhitektuur.ee